18/02/2021 | Administración LocalMunicipal
Valdoviño
Entroido 2021. Concello de Valdoviño

ANUNCIO A Xunta de Goberno Local do Concello de Valdoviño en sesión de 4 de febreiro do corrrente, aprobou as bases do Concurso Entroido en Redes 2021, polo que se procede á publicación do seu contido literal: “CONCELLO DE VALDOVIÑO. ENTROIDO 2021 Debido ás cicunstancias especiais nas que nos encontramos, e con ánimo de non renunciarmos a unha actividade tan especificamente nosa como é a celebración do Entroido, o Concello de Valdoviño convida a todos os seus veciños a sumarse á iniciativa que se poñerá en marcha este ano a través das redes sociais do Concello, coa intención de preservarmos este evento e coa confianza de poder o vindeiro ano retomar a celebración do xeito acostumado. O ENTROIDO EN REDES.1. Poderase participar nas seguintes categorías: Fotografía individual menores (De 0 a 14 anos) Fotografía individual maiores ( De 15 anos en adiante) Fotografía grupo mixto (convivintes de todas as idades). Vídeo individual maiores (Maiores de 18 anos) Vídeo grupo mixto (convivintes de todas as idades) 2. Os interesados poderán participar en varias categorías sempre e cando o disfrace sexa claramente diferente en cada unha das mesmas, isto é: non serán considerados como válidos a presentación en varias categorías de fotografías ou vídeos da mesma persoa usando o mesmo disfrace aínda que sexa con distintos complementos. A /s persoa/s poderán tamén participar na mesma categoría todas as veces que queiran considerando as anotacións do punto anterior.3. Para participaren, os interesados deberán enviar entre o 13 e o 17 de febreiro as fotografías e/ou vídeos ao seguinte número de whatsapp 645305222 indicando a palabra ENTROIDO seguido do seu nome e apelidos. Deberán asimismo cumprimentar a folla de solicitude de participación que estará colgada na páxina web do Concello de Valdoviño www.concellodevaldovino.com e enviala cumprimentada ao correo cultura@concellodevaldovino. com poñendo no asunto ENTROIDO 2021. Na Solicitude de participación terá que facer constar os seguintes datos nome e apelidos dos participantes, concello de empadroamento, teléfono, categoría na que concursa, autorización para cesión de imaxes e autorización de participación se fose menor. NON SERÁN TIDAS EN CONTA AS FOTOGRAFÍAS E VÍDEOS DAS QUE NON SE ENVIASE FOLLA DE SOLICITUDE DE PARTICIPACIÓN a través do correo indicado.4. As fotografías e vídeos presentados correctamente mostraranse nas redes sociais do Concello de Valdoviño os días 18 e 19 de febreiro.5. Todas as fotografías e vídeos enviados participarán nun concurso no que serán elixidas as mellores fotografías e vídeos do ENTROIDO 2021 por un xurado formado por persoal municipal da Área de Cultura do Concello de Valdoviño.6. As tres mellores fotografías e vídeos de cada categoría recibirán vales para consumo en comercio local segundo se indica: Fotografía individual menores (De 0 a 14 anos). Tres vales para as tres mellores fotos por importe de 50,00 euros cada un para consumo en empresa local. Fotografía individual maiores ( De 15 anos en adiante). Tres vales para para as tres mellores fotos por importe de 50,00 euros cada un para consumo en empresa local. Fotografía grupo mixto (convivintes de todas as idades). Tres vales para as tres mellores fotos por importe de 50,00 euros cada un para consumo en empresa local. Vídeo individual maiores ( Maiores de 18 anos). Tres vales para as tres mellores fotos por importe de 100,00 euros cada un para consumo en empresa local. Vídeo grupo mixto (convivintes de todas as idades). Tres vales para as tres mellores fotos por importe de 100,00 euros cada un para consumo en empresa local.7. O veredicto do xurado darase a coñecer o día 26 de febreiro. No caso de que algunha categoría careza de participantes ou non se entreguen todos os vales de consumo na mesma, o xurado poderá tomar a decisión de destinar o importe deses vales a outras categorías da maneira que estime oportuno e sempre sen superar o importe estipulado.8. Pregamos que na medida do posíbel se elaboren os disfraces con materiais e obxectos dos que se dispoñan nas propias casas, polo que a orixinalidade e creatividade serán puntos a ter en conta.9. Na categoría de disfrace en grupo será preciso que haxa unha temática común que englobe a todos os disfrazados.10. Os que se presenten a categoría de vídeos realizarán unha gravación cunha duración máxima de 30 segundos.11. As fotografías e vídeos teñen que ser tomados no presente ano 2021.12. Dado o carácter humorístico desta festa tradicional, o Concello de Valdoviño non asumirá responsabilidade algunha acerca dos disfraces participantes, non obstante, non se aceptarán fotografías e vídeos que reflictan comportamentos ilegais, vexatorios ou de mal gusto que excedan o espírito crítico, satírico e lúdico do Entroido.13. FOLLA DE SOLICITUDE DE PARTICIPACIÓN NO ENTROIDO 2021 DO CONCELLO DE VALDOVIÑO Entroido en Redes SINALE CUN “X” a-s categoría-s na-s que participe Fotografía individual menores (De 0 a 14 anos): Fotografía individual maiores ( De 15 anos en adiante): Fotografía grupo mixto (convivintes de todas as idades): Vídeo individual maiores (Maiores de 18 anos): Vídeo grupo mixto (convivintes de todas as idades): NOME PARTICIPANTE: NOME DO TITOR-A LEGAL DO PARTICIPANTE SE É MENOR DE IDADE: CONCELLO DE EMPADROAMENTO: TELÉFONO: O participante ou titor-a en caso de ser menor de idade AUTORIZA: Ao Concello difusión nos Medios de Difusión cos que traballe habitualmente: Redes Sociais, Prensa… Igualmente acepta todo estipulado nas Bases do Entroido do Concello de Valdoviño 2021. Sinatura: Asinado:” O que se publica para xeral coñecemento. En Valdoviño, a 12 de febreiro de 2021 O Alcalde, Asdo: Alberto González Fernández